ایران تورکلرینین آذربایجان جومهوریتینه دستک گؤستریلری ۱۳۹۹
ایران تورکلرینین آذربایجان جومهوریّتینه دستک گؤستریلری — ایران اؤلکهسینده ۱۳۹۹–جو هیجری گۆنشلی ایلین خزل آییندا ایران تورکلری طرفیندن آذربایجان جومهوریتینی ۲۰۲۰ داغلیق قاراباغ ساواشیندا دستک ائتمک مقصدیله باش وئرمیش گؤستریلره دئیلیر.[۱]
آرخا فونو[دَییشدیر]
۱۹۹۴–جو میلادی ایلده بیشکک شهرینده ایمضالانان آتشکس بیاناتیندان سونرا آذربایجان جومهوریتی و ارمنیستان آراسیندا بؤلگهده تخمیناً ۲۶ ایللیک نیسبی ساکیتلیک حؤکم سۆردۆ و نتیجهده ۲۰۲۰–جی ایلین ژوئیهسینده باشلایان سرحد توْققوشمالارینین یئنیدن باشلاماسینا سبب اولدو. قارشیدورمالار ایرانین ارمنیستانا حربی یاردیمینین ویدئولاری سوسیال مدیا دا یاییلارکن باشلادی و بو، ایران آذربایجانلیلارینین آراسیندا میلّتچی دۆشۆنجهلره سبب اولدو. حسن روحانی ایرانین جومهورباشقانی، ایرانین ارمنیستانا یاردیم ائتمهسینی تکذیب ائتدی. حسن روحانینین اوفیس لیدری محمود واعظی، بعضی مدیادا، سانال دونیادا و سوسیال شبکهلرده ایرانین ایکی اؤلکه آراسیندا قارشیدورمادا ارمنیستانا یاردیم گؤندرمهسی بارهده یاییلان خبرلری قطعیتله رد ائتدی و دئدی کی بو ایدعالاری اساسسیز حساب اولونور.[۲][۳]
علی خامنهای نۆمایندهلرینین حیمایتی آذربایجان جومهوریتیندن[دَییشدیر]
محمدعلی آلهاشم، سیدحسن عاملی، علی خاتمی و سیدمهدی قریشی علی خامنهاینین شرقی آذربایجان، اردبیل، زنجان و غربی آذربایجان اوستانلارینداکی نۆمایندهلری اؤز آچیقلامالاریندا آذربایجان جومهوریتیندن حیمایت ائتدیلر. علی خامنهای ده «قاراباغ ایسلام و آذربایجان توپراغی دیر» دئیه ظاهیرده آذربایجاندان حیمایت ائتدی. علی خامنهای نۆمایندهلری آچیقلامالاریندا تأکید ائتدیلر کی آذربایجان جومهوریتی قاراباغ توپراقلارینین آزاد ائدیلمهسینه هم قانونی و هم شرعی نظردن حاقلیدیر و قاراباغ آذربایجانین قانونی توپراقلاریدیر. بو نۆمایندهلر «داغلیق قاراباغ آذربایجانا مخصوص اولدوغونا و آذربایجانا قایتاریلماسی لازیم اولدوغونا تردید اولمادیغینی» وۇرغۇلادیلار و آذربایجان جومهوریتینه دستک اولدوقلارینی ایفاده ائتدیلر.[۴][۵]
اعتیراضلار[دَییشدیر]
سوگونو خزل آیینین ۱۰–جو گونو ۱۳۹۹–جو هیجری گۆنشلی ایلینده "آذربایجان جومهوریتی" و "داغلیق قاراباغ آزادلیغی" اوچون دستک چاغیریشیندان سونرا تهران، مراغه، نقده، تبریز، اورمیه، اردبیل، زنجان، مشکینشهر و سلماس دا کئچیریلن میتینگلر برپا اولوندو و "ایران و روسیهنین ارمنیستانا دستگینه" اعتیراض ائدیلدی. تهران و تبریز داخیل اولماقلا بعضی شهرلرده میتینگلر پولیس مۆداخیلهسی ایله شیدّته چئویریلدی.[۶]
- تبریزده[۷] راستاکۆچه ده توْپلاشانلار "نوردوز گرک باغلانا" شوعارلاری سسلندیرهرهک نوردوز مرزینین باغلانماسین ایستهدیلر و ایراندان ارمنیستانی دستکلنمکدن چکینمهسینی طلب ائتدیلر. تربیت ده میتینگلر و نۆماییشلر گؤستریشلی شکیلده یاییلدی، عۆصیاناقارشی موتورسیکلتچیلرین اعتیراضچیلره هۆجوم ائتمهلری اعتیراضچیلارین اولاریله چاتیشماسینا سبب اولدو.
- تهراندا[۸] هابئله اعتیراضچیلار امام حسین مئیدانیندا ییغیشیب و آذربایجان جومهوریتیندن حیمایت ائتدیلر. تهرانداکی اعتیراضچیلار «قاراباغ آذربایجاندیر» ، «ارمنی دن حیمایت جینایت دی جینایت» ، «قاراباغ بیزیمدیر بیزیم اولاجاق» و «یاشاسین آذربایجان» شوعارلارینی سسلندیردیلر.
- اردبیلده[۹]، اورمیهده و زنجاندا[۱۰] اعتیراضچیلار میتینگلر کئچیریلدیلر. بو شهرلرده خالق جیرال پارکی، بازارباش مئیدانی و سبزه مئیدان دا ییغیشیب و آذربایجان جومهوریتیندن حیمایت ائتدیلر. بو شهرلرین اعتیراضلاری دا عۆصیاناقارشی گۆجلرینین شیدّتلی هۆجومونا معروض قالدی.
حبساولانلار[دَییشدیر]
بینالخالق عفو تشکیلاتی، ۱۱ خزل جۆمعه گۆنۆ بیر چوخ تۆرک فعالین توتولماسی بارهده یاییلان خبرلردن ناراحات اولدوغونو دیله گتیردی و ایران حاکیمیّتینی دینج اعتیراضلارا گؤره توتولان هر کسی سربست بوراخماغا چاغیردی. هرانا خبر آژانسی، هابئله اردبیل، تبریز، اورمیه، مشکینشهر، پارساآباد موغان و زنجان شهرلرینده توتولان ۳۸ نفرین شخصیتلرینی آچیقلادی. یالنیز دینج میتینگلرده ایشتیراک ائدن محبوس سایینین داها چوخ اولدوغو تخمین ائدیلیر. حبسلر خیاباندا، ایش یئرینده و یا بو شخصلرین ائولرینده باش وئردی. بو شخصلرین تهلۆکهسیزلیک گۆجلری طرفیندن توتولماسی زامانی چوخ سایدا شیدّت یاشاندی، کی بعضی موردلرده بو شخصلرین ال و یا بورونلارینین سینماغینا سبب اولموشدو.[۱۱]
شوعارلار[دَییشدیر]
- یاشاسین آذربایجان
- آذربایجان بیر اولسون، مرکزی تبریز اولسون
- فارس روس ارمنی، بونلار تورکون دوشمنی[۱۲]
- ارمنی دن حیمایت، جینایت دی جینایت
- نوردوز گرک باغلانا
بیرده باخ[دَییشدیر]
قایناقلار[دَییشدیر]
- ^ تجمع در تبریز و تهران در حمایت از جمهوری آذربایجان. ایران اینترنشنال.
- ^ کمک ایران به ارمنستان در جنگ قرهباغ صحت دارد؟. تابناک.
- ^ کمک ایران به ارمنستان در جنگ قرهباغ صحت دارد؟. دنیای اقتصاد.
- ^ سیاستهای مبهم ایران در قبال بحران قره باغ. خبرگزاری فرانسه.
- ^ حمایت نمایندگان خامنه ای از جمهوری آذربایجان. دویچه وله فارسی.
- ^ تجمع در تهران و تبریز در حمایت از جمهوری آذربایجان. ایندیپندنت فارسی.
- ^ تجمع در تبریز با تدبیر پلیس پایان یافت. ایرنا.
- ^ برگزاری تظاهرات در برخی شهرهای ایران در اعتراض به اشغالگری ارمنستان. خبرگزاری آناتولی.
- ^ بازداشت شماری از فعالان حاضر در تجمع حمایت از قرهباغ در شهر اردبیل.
- ^ اعتراضات در آذربایجان؛ افزایش شمار بازداشت شدگان در شهرهای مختلف. اخبار روز.
- ^ ابراز نگرانی از بازداشت دهها نفر در پی تجمعات در مناطق ترکنشین ایران. بیبیسی.
- ^ تاملی در شعارهای تظاهرات ۱۰ مهر. آراز نیوز.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab